LidanRubinov/Halacha-QA huggingface dataset:
שאלה: שמירת שבת ומצוות: אבא שלי נפטר לפני חודש וחצי,הוא היה אדם דתי מאוד "כמעט צדיק",ממשפחת הכהנים. אנחנו 5 ילדים שמלבד מעט ערכים ומצוות בסיסיות,לא ממש הלכנו בדרכו. הרב שהדריך אותנו מיום הפטירה של אבי אמר שעכשיו במשך 12 חודשים עלינו לשמור שבת וחגים ולעשות כמה שיותר מצוות שכן אלו יעמדו לצד אבי בסוף 11 חודש (משפט לצדיקים). האם זה נכון? אם אחטא בדבר זה או אחר נשמת אבי תשלם את המחיר? האם כל המצוות שאני עושה מיום פטירתו הולכים לזכויותיו? מאוד קשה לנו לחזור לינקות ולשמור הכל מהתחלה ובטח שזה נעשה מתוך חוסר ברירה. אני רוצה לדעת אם יש אמת בדבר ושזו לא רק דרך להחזיר אותנו הילדים בתשובה. לצורך העניין, אני מכירה את דיני האבלות לגבי כל מה שקשור בשמחות ובגד חדש וכו,זה מובן ואפילו אין צורך להגיד שכן באוטומט אין רצון וחשק לדברים הללו. לכולכם!!!!
תשובה: ב"ה לך. צר לי לשמוע על פטירתו של אביך ע"ה, זה כואב ומאוד לא קל, והינני לברך אתכם שתזכו רק לשמחות ולא תוסיפו לדאבה עוד עד עולם. חכמנו זכרונם לברכה לימדו אותנו שהאדם בשנה הראשונה שלו, לאחר פטירתו מן העולם, עדיין נמצא בתהליך מאוד חשוב, תהליך שמצד אחד הוא לא יכול לקיים מצוות, שכן אין אפשרות לקיים מצוות לאחר שנפטרים מהעולם הזה, ומצד שני הוא עדיין יכול להתעלות ולהתקדם, והדרך שלו היא על ידי שעושים לו כל מיני דברים, אלו שחיים יכולים לעזור לו. לדוגמא אמירת קדיש עליו גורמת לו להתעלות ולהתקדם, לזכות לגן עדן, ולאוצרות נפלאים מאוד. לכן אמירת הקדיש על הנפטר היא חסד מאוד מאוד גדול, שחשוב מאוד להתמיד בו. קיום המצוות על די המשפחה גם כן תורם רבות, ועוזר מאוד לנפטר. כל מצווה כשמקיימים אותה לזכותו יש לו המון עונג בעולם העליון מכך, ולכן זהו ממש חסד גדול. כמובן שגם האדם העושה מקבל על המצווה הזו שכר, והוא לא נגרע מכך שהוא תורם לקרוב שלו. חשוב מאוד במיוחד בתקופה הזו של השנה לעשות מאמצים, להוסיף זכויות, להוסיף חסד, להוסיף אוצרות רוחניים לעילוי נשמתו. כל אחד צריך לשאוף להתקדם, לשאוף לעשות את הדברים הטובים ביותר שהוא מסוגל. כמובן שכשעושים דברים כדאי וחשוב ללמוד עליהם, להתחבר אליהם, שאז עושים את הדברים ביתר שלמות ובכל הלב, והדבר משפיע הרבה יותר. אני מאמין שעשיית הדברים תעזור גם לכם, ותגרום לכם להרגיש שיש לנו באמת אוצרות נפלאים שנמצאים לפנינו ושאם נדע לנצל אותם ולחיות אותם נכון, נזכה להמון אושר ושמחה. אינני רוצה להיכנס לאי שמירת מצוות ומה המשמעות שלה לדברים אלו, שכן אלו פרטים, וחשוב לי מאוד להדגיש את עיקר הדברים, את השאיפה ואת הרצון, את המאמץ ואת הזכויות שיש בכך, ואני מאמין שאתם שאוהבים כל כך אותו, תעשו מאמץ במה שאתם יכולים באמת לזכות אותו, ובאמת לתרום לו. שתהיה לכם המון המון הצלחה הרב יצחק גרינבלט.
שאלה: היום השני והיום השלישי בימי הבריאה: ערב טוב כבוד הרב, רציתי לשאול שאלה בקשר לבריאת העולם: ביום השני הקב"ה התחיל להפריד בין המים שבשמיים למים שביבשה, וסיים את המלאכה יום אחרי (רק ביום שלישי), לא כמו בשאר הימים, למה? הרי ברור שהוא היה יכול לסיים במאמר אחד, ולא היה צריך גם את יום שלישי כדי לסיים! ועוד שאלה, הקב"ה הוא כל יכול, הוא יכול במאמר אחד לברוא את העולם כולו, מדוע הוא עשה זאת בשישה ימי מעשה ולא ביום אחד?? :)
תשובה: לשואל מעשי בראשית נבראים בימים שונים ומתוך השתלשלות שבה צומח כל נדבך מתוך זה שקדם לו ומוסיף עליו. ההשתלשלות וההופעה המדורגת אינן מצביעות חלילה על חולשה במעשה ה', אלא מהוות ענה לצצורך החיוני של הנבראים לקלוט את הגילויים האלקיים לפי יכולתם. לגבי סיום מלאכת המים ביום השלישי כתב ה"באר מים חיים" בפירושןו על רש"י לתורה (בראשית א, ז), שחילוק מלאכת המים לשני חלקים נועד ללמדנו שלא נתבסס עולם העליון כי אם בבריאת העולם התחתון. נאמנה
שאלה: בריאה שבת וחגים: למה ה המציא את התורה העולם השבת והחגים?
תשובה: לך. שמחתי מאוד לקבל את מכתבך, ואף שקיצרת, ניכר שמעסיקים אותך דברים חשובים ויקרים, וזו זכות גדולה. שאלה יפה שאלת, שאלה שהעסיקה את חכמנו זכרונם לברכה, ורבים מהם כתבו על הנושאים האלו. ברשותך, לא אוכל לפרט וללכת בדרכים רבות ושונות, אלא רק בדרך אחת, ואם תרצה במשך הזמן אוכל לכתוב לך דרכים נוספות. רבי משה חיים לוצאטו זצ"ל כתב שהסיבה שה' יתברך ברא את העולם, כי הוא יתברך הטוב השלם וטבע הטוב להיטיב. לכן הקדוש ברוך הוא ברא מישהו שאפשר להיטיב לו, כדי להיטיב. אנו נבראנו כדי שה' יטיב לנו, אלא שעמדה חכמתו הגדולה, ש ה שהאדם לא עובד עליה, ושהיא באה לאדם בחינם, יש בה נזק גדול לאדם. אדם שנותנים לו בחינם לומד להיות אגואיסט, אדם ששקוע בהנאות, וממילא כל החיים שלו נוהים אחר התענוגות האישיות שלו. "ה' חפץ למען צדקו יגדיל תורה ויאדיר". הקדוש ברוך הוא ידע שכדי שנהיה מסוגלים לקבל את הטובה הגדולה שלו יתברך, בלי שהיא תזיק לנו, בלי שנפגע מהדברים הנלווים לטוב, אנו צריכים לעבוד, להתקדם, לבנות את עצמנו, לבנות את הקשר עם אבינו שבשמים. התורה והמצוות, החגים והשבת, הם מסגרת ותהליך גדול ועצום, שבא להוביל את האדם לקראת השלמות שלו, שלמות שתאפשר את קבלת השפע מה' יתברך. המעשים שלנו בונים את כלי הקיבול שלנו, ועל ידי כלים גדולים וטובים נזכה לשפע עצום. ידידי יש עוד המון מה להאריך, להראות איך בכל אחת מהמצוות יש שפע עצום ועוד, ולא אוכל לפרט זאת, שהדבר דורש לימוד מסודר וקבוע. עשה זאת, השקעה ותזכה לאור גדול. אם תרצה אשמח לעזור לך למצוא את המסלול שבו תוכל להשקיע ולהתקדם. הרב יצחק גרינבלט
שאלה: גופייה לאשה בבית: האם מותר להסתובב בבית במכנסיים או בגופייה אם יש רק את המשפחה המצומצמת? ולמה?
תשובה: צניעות היא לא רק מפני זרים אלא גם בפני עצמנו ולכן לא ראוי להסתובב בצורה לא צנועה אפילו כשאנחנו לבד בבית. צניעות הגוף עוזרת לאור גדול יותר של הנשמה להופיע על החיים ולברכם.
שאלה: מעלין בקודש בתלמידי חכמים: במסכת ברכות דף כ"ז: מסופר על מעשה "בתלמיד אחד שבא לפני רבי יהושוע" על אותו היום בו מינו את רבי אלעזר בן עזריה לנשיא. מסופר שכשרצו להחזיר את רבן גמליאל להיות נשיא עלתה להם בעיה שהרי מעלין בקודש ואין מורידין ולכן לא הורידו לגמרי את רבי אלעזר בן עזריה מהנשיאות אלא השאירו גם את רבי אלעזר בן עזריה וגם את ר"ג. שאלה: למה כשהורידו את רבן גמליאל מהנשיאות והעלו את רבי אלעזר בן עזריה לא מסופר על בעיה של מעלין בקודש ואין מורידין?
תשובה: : כשורידו את רבן גמליאל היתה סיבה מוגדרת להורדתו. אולם רבי אלעזר לא חטא ולא היתה סיבה שקשורה אליו להורידו ממעלתו.
שאלה: סיום מסכת באזכרה - המשך: על התשובה, אבל האם זה רלוונטי גם אם זו השנה השביעית לפטירתו? השאלה נשאלה בהמשך לשאלה "סיום מסכת באזכרה"
תשובה: אין הבדל אם זו שנה ראשונה או יותר. סיון מסכת הוא מעלה לנפטר בשורות טובות
שאלה: לשמח חתן וכלה או מצוות כיבוד אב ואם?: יש לחברה שלי חתונה ואני רוצה לקיים מצוות שמחת חתן וכלה. באותו יום עלי לאסוף את אמי מהעבודה לבית ( אין לה דרך אחרת לחזור הביתה). החתונה בבאר שבע ומקום עבודתה מחוץ לעיר כחצי שעה נסיעה. מה עלי לעשות איזה מצווה יותר חשובה?
תשובה: אומנם קיום מצוה דוחה כיבוד אם אולם זאת רק כאשר את מוכרחה להגיע לחתונה
שאלה: השתתפות בעצרת לזכר רבין : לכבוד הרב! רציתי לדעת מה דעת הרב על השתתפות בעצרת אשר מתקיימת מידי שנה לזכרו של רבין. בני עקיבא משתתפים השנה באירוע לזכרו. האם זה ראוי?
תשובה: בהחלט. רצח ראש ממשלה הוא אסון לאומי ואין מקום להסכים לכך שיהיה ארוע פוליטי מגזרי.
שאלה: תכלת בציצית שאיננה מצמר ופשתן: התחלתי לנהוג תכלת בציציות ונתקלתי בשאלה: אני אשכנזי, האם יש ענין של תכלת בטלית קטן לא מצמר או פשתן (כגון טלית מכותנה)? אם כן, לפי איזו שיטה לקשור? הרי הרמב ם פוסק שרק בגד מצמר נקרא בגד מדאורייתא, לכן נראה לי לא הגיוני לקשור לפי שיטתו כשהטלית לא מצמר.
תשובה: לשואל, גם בגד כותנה חייב בתכלת, ויש לקשור אותה כמו בבגד צמר. הרחבה: גם לפי שיטת הרמב"ם שבגד שאינו מצמר ופשתן פטור מציצית מן התורה, החיוב מדרבנן הוא כמו בבגד החייב מן התורה, כלומר, בתכלת ובלבן. כך עולה בבירור מדברי הרמב"ם בהלכות ציצית: ראשית מסתימת לשונו, שבפרקים א-ב כתב על מצות התכלת והלבן ובפרק ג (הלכה ב) כתב באופן סתמי שחכמים חייבו את בגדי המשי וכו' בציצית, ומשמע - הציצית שדיבר בה בפרקים הקודמים. עוד משמע כך בבירור מלשונו בפרק ג הלכה ה: "כסות של צמר עושין לבן שלה חוטי צמר, וכסות של פשתן עושין לבן שלה חוטי פשתן ממינה, ושאר בגדים עושין לבן של כל מין ומין ממינו, כגון חוטי משי לכסות משי, וחוטי נוצה לכסות נוצה, ואם רצה לעשות לבן לכל שאר מינים מצמר או מפשתים עושה". הזכיר מספר פעמים שהוא דן על חוטי הלבן בלבד, משום שבכל אלו יש גם תכלת שהיא דווקא בצמר. וכן מפורש בכסף משנה שם (הל' ו): "שמאחר שהוא סובר שטלית של שאר מינין פטורה מציצית מן התורה, היאך מתיר לעשות לבן שלהם של פשתן? שהרי כשיטיל בהם תכלת נמצא שהוא כלאים שלא במקום מצוה! לכך נ"ל דבמטיל לבן לבדו מיירי.", כלומר, מדובר במציאות שאין לו תכלת. אכן, בספר העיטור (דף עב טור א) משמע שלפי הדעה ששאר מיני הבגדים חייבים רק מדרבנן, חכמים לא חייבו להטיל תכלת אלא רק להטיל את מספר החוטים הדרוש. כדעה זו ניתן להבין מהגמ' במנחות לט ע"ב: "אימא או צמר או פשתים", עיין שם, אך בקרן אורה שם הסביר שהיא מדברת למי שאין לו תכלת, וכן בחזון איש (ציצית ג,כד). מצד אחר יש מקום להקל במינים אלו לפי שיטת הרמב"ם, אם נניח שהתכלת המופצת כיום איננה ודאית אלא מסופקת, ואם כן ניתן לומר שבבגד החייב רק מדרבנן אין צורך (ולא שאין טעם) להחמיר מספק ולהטיל תכלת. אך לעניות דעתי זיהוי התכלת מארגמון קהה קוצים יצא מכלל ספק, ואין כאן מקום להאריך. ומאחר שציינת שאתה אשכנזי, הרי הרמ"א (סי' ט ס"א) הכריע שכל הבגדים חייבים מדאורייתא. ממילא מתייתרת השאלה כיצד לקשור: מה שתכריע בטלית של צמר ופשתן נכון גם לגבי טלית של כותנה. וגם אילו היית צודק בטענה שלפי הרמב"ם אין טעם לשים תכלת בבגד כותנה, אין זה סותר לקשירת החוטים על פי שיטתו. שתי המחלוקות (האם בגד כותנה חייב מדאורייתא ואיך קושרים את התכלת) אינן קשורות עניינית זו לזו, וניתן לסבור בזו כדעת ראשון מסוים ובזו כדעת ראשון אחר.
שאלה: הקשר בין עשרת הדברות לעשרת המכות ולעשרה המאמרות: האם יש קשר בין עשר המכות לעשר הדיברות לעשר המאמרות לכל אחת בנפרד? למשל: בין בראשית ברא אלוקים את השמים ואת הארץ, אנוכי, דם. בין ויאמר אלוקים יהי אור, לא יהיה לך, צפרדע. וכו
תשובה: לשואל אכן לא לחינם נקבע מספרם של המאמרות, המכות והדברות. ח קושרים ביניהם, כפי שניתן לראות בפסיקתא רבתי (פיסקא כא - י' הדברות פ' קמייתא), שם ישנה הקבלה בין עשרת הדברות לעשר המכות: "נאמרו עשרת הדברות כנגד עשר מכות שהביא הקדוש ברוך הוא על המצרים במצרים" וכו'. כדאי לעיין שם לגבי הפירוט. ובאשר להקבלה בין עשרה מאמרות לעשרת הדברות ראה בזוהר הקדוש (ח"ג דף יא). וכך כתב רבי אברהם סבע, בעל ספר "צרור המור" בפירושו לפרשת וארא: "ולפי שידוע שהעולם נברא בעשרה מאמרות בראשית ברא אלהים את השמים ואת הארץ. יהי רקיע. תדשא הארץ. יהי מאורות. וכן כולם ופרעה כפר בכולם. ראוי היה שילקוהו בעשר מכות. כנגד י' מאמרות שבהם נברא העולם. ולכן הביא עליהם י' מכות כנגד י' מאמרות וכנגד י' הדברות כי זה לעומת זה עשה האלהים. ולכן כתבו במדרש הנעלם עשרה עשרה הכף בשקל הקדש. עשרה עשרה למה אלא י' למ"ת י' למעשה בראשית. כתיב אני ה' אלהיך וכתיב יהי אור. דהא קב"ה אור איקרי. וכנגד זה לקה אור שמשם. וכן בשני ויהי מבדיל בין מים למים. ובמ"ת לא יהיה לך אלהים אחרים שנקראו בורות נשברים. והקב"ה נקרא באר מים חיים. וזהו ויהי מבדיל בין מים למים בין מים מרים למים מתוקים. ולכן נהפכו יאוריהם לדם. וכן כל דיבור ודיבור היה כנגד מאמר אחד. וכל מכה ומכה כנגד דיבור ומאמר אחד. וזהו הנכון באלו המכות והמעיין ימצאהו ואם אמצא המאמר אכתבהו". נאמנה
שאלה: שכח ותן טל יתפלל תפילה הבאה שתיים?: האם מי שהתפלל ערבית ושכח לומר ברך עלינו ותן טל ומטר לברכה בשחרית היה צריך להתפלל שתיים
תשובה: אם שכח לומר ונזכר למחרת כן יתפלל שתיים. למעט שכח במנחה של שבת לא יתפלל של שבת שתיים. לגבי אמש יש דיון מיוחד ממתי שואלים מהערב או מהבוקר,ולכן החוזר בתפילתו בליל ז' יכוון כתפילת נדבה. (ילקו"י קיז ט)
שאלה: לממן את בן אשתו: אחי התחתן במזל טוב עם גרושה 1, האם לפי ההלכה אחי חייב לממן את בנה של אשתו?
תשובה: על פי ההלכה אין שום חיוב על אדם לזון את בת אשתו, לעיון: הטור בחלק אבן העזר בסימן קי"ד סעיף א' פסק " אם יש לה בת מאיש אחר אינו חייב לה כלום", ואין חולק על כך, בשולחן ערוך לא הזכיר את דברי הטור מכיוון שברור שאינו חייב לזון את בת אשתו (להרחבה עיין טורי זהב בשו"ע על סימן קי"ד) הרב יעקב פיג'ו
שאלה: חוו"ד גרפולוגית: שבוע טוב לא הבנתי את התשובות. לפני שידוך,לא בודקים מי האשה הגבר,מי המשפחה?איפה למדו?מי החברים?מה התכונות של הבחור בחורה קמצן עצבני וכו וכו ודרך כתב היד אפשר לגלות הרבה פרטים אישיים. וכמו כן כשיש חשדות בין בני זוג? אבקש מכבוד הרב תשובה מפורטת יותר בברכת שבוע הטוב השאלה נשאלה בהמשך לשאלה "חוו"ד מגרפולוג מומחה בענייני זוגיות"
תשובה: איני מבין את שאלתך. עניתי במפורש שלפני הנשואין אין צורך ליידע את בן הזוג על הבדיקה - כלומר, הבדיקה עצמה ראויה.
שאלה: כללי הש"ס: אני בחור בכיתה י"ב בישיבה תורנית מאוד, הזוכה להקדיש את רוב עיתותי ללימוד התורה ב"ה. אני שואף להתגדל בתורה, ורציתי לשאול שאלה על דרכי הלימוד- האם יש להקדיש זמן, ואם כן כמה, ללימוד כללי הש"ס (מתוך הליכות עולם, יד מלאכי וכדו )? וכן אם התשובה חיובית, באיזה ספר מומלץ ללמוד? (בסברתי הפשוטה נראה שכדי להבין את דברי הגמרא לאשורם יש צורך לדעת את כלליה, וכן את כללי הפסיקה כדי לקרב את הלימוד ל"לאסוקי שמעתתא אליבא דהלכתא", אך אני חושב שרוב בחורי הישיבה לא מקדישים זמן לנושא. וכן לקוצר הבנתי, ע"פ דברי מרן הרב קוק ב דרשת הרב נראה שהוא הדריך לשיטת לימוד המקרבת את הגמרא לפסיקת ההלכה, וכן להבנת נקודת המחלוקת בין הפוסקים, שנמצאת הרבה פעמים במחלוקת בכללי הגמרא).
תשובה: : כשמתמידים ולומדים זמן רב יש זמן לכל הנושאים בלימוד תורה. ודאי שיש חשיבות גם ללמוד כללי הש"ס. אולם זה לא יכול להיות עיקר הלימוד. יש גם ערך ללמוד את כללי הש"ס רק לאחר שאדם כבר בלע הרבה דפים. אין טעם ללמוד כללים אם האדם לא מכיר הרבה פרטים. כשיש ריבוי פרטים אז הכללים באים לסדר לנו את הכללים. מעבר לכך כללי הש"ס הם הסדר החיצוני של התלמוד. עיקר העמל הוא להבין את הנשמה הפנימית של הלימוד. זאת יכול להעשות רק על ידי לימוד עיון מתוך שימוש תלמידי חכמים.
שאלה: תכלת כספק דאורייתא: לכבוד הרה"ג הרב יעקב אריאל שליט"א לאחרונה הזדמן לידי קונטרס בשם חותם של זהב העוסק בהוכחות לכך שהחילזון ארגמון כהה-קוצים הוא חילזון התכלת המקורי, ומסביר איך החילזון הנ"ל עומד בכל הסימנים שהובאו ברמב"ם. אם כן מדוע החילזון לא יהיה לפחות כ"ספק דאורייתא (כי אולי יש עוד חילזון העונה על כל הסימנים) ויהיה חיוב להטיל אותו בציצית מדין ספק דאורייתא לחומרא? (כמו כן המחבר מוכיח שזה היה החילזון שהשתמשו בו במזרח התיכון לצביעה, ואם כן, גם אם נגיד את הסברא הלא התקבלת על הלב שהיהודים השתמשו בחילזון אחר, ח היו לפחות מזהירים אותנו מהחילזון הזה, כמו שהזהירו מקלא-אילן).
תשובה: אכן החילזון האמור הוא ההשערה הסבירה, אך השאלה היא מדוע גם היהודים באגן הים התיכון, בלבנון סוריה תורכיה יוון וכו' ובהם ת"ח גדולים הפסיקו לצבוע את הציצית בתכלת למרות שהייתה מצויה אצלם.
שאלה: למכור במחיר גבוה יותר: חבר שלי פתח דוכן מכירות זמני לכבוד החג ובו מכר פריטים. אחד מהקונים רצה לקנות חפץ והציע סכום גדול ממה שחברי היה מוכר לו מלכתחילה (לו שאל אותו). מה עליו לעשות? (אשמח למקורות להבין את היסודות)
תשובה: מותר למוכר דוכן למכור לקונה במחיר יקר יותר ממה שהיה מוכר לו שאל אותו מה מחיר החפץ. אך אין ראוי למכור במחיר מופקע ולא סביר אף במקום שאין לשוק שער קבוע כך שאין חלים בו דיני אונאה. אפשר לחלק את הרמות בהם אדם מחויב לקיים את המקח לשלושה רמות כללים: א.מצב בו נעשה קנין שמחייב לקיים אותו., ב.דיבור רציני ומוחלט, שמחייב לקיימו כדי לקיים דיבורו. ג.מחשבה גמורה אודות מקח מיידי עם אדם מסוים שגורמת לחסיד לקיים המחשבה משום מידת חסידות. מעבר לרמות אלו מותר לאדם לשנות את תכנוניו גם אם חשב בדעתו למכור בסכום נמוך יותר. נפרט הדברים: מבחינת דיני ממונות כל עוד לא בוצע קניין בין המוכר והלקוח, יכולים שני הצדדים לחזור בהם, במקום בו אמר אחד מהצדדים שהוא עתיד לעשות קנין במחיר מסוים, באופן שאמירה זו מקובלת כרצינית וגמורה, החוזר בו נקרא 'מחוסר אמנה' ואין רוח חכמים נוחה הימנו, (מסכת ב"מ דף מט) וכתבו הראשונים שמפרסמים על אדם כזה שהוא מחוסר אמנה (שו"ת מהר"ם מינץ קא. ובמרדכי מביא בשם המהר"ם שנקרא רשע מזכירו הב"י יו"ד רסד) אך אם לא עשה קנין ולא הצהיר באופן מקובל ומבורר שגומר דעתו בעניין. אין עליו כל איסור לחזור ולשנות דעתו. אמנם יש מקרה בו ממידת חסידות שלא יחזור בו והוא במקרה בו האדם עמד מול אחר והקונה הציע לו לקנותו בסכום מסוים, והמוכר הסכים בדעתו אלא שלא ענה לו והקונה העלה את הסכום. ממידת חסידות שימכור לו בסכום הראשון, שכיון שגמר בדעתו להסכים למכור לקונה הספציפי שעמוד מול במחיר מסוים, והקונה רצה ואמר שיקנה בסכום זה, נחשב קרוב לדיבור רציני, וממידת חסידות שלא לקחת יותר מהסכום הראשון. המקור לדבר זה ממעשה דר' ספרא המוזכר במכות דף כד. רש"י שם מביא משאליתות דרב אחאי שרב ספרא קרא ק"ש ובא אדם לקנות את חמורו ובגלל שרב ספרא לא ענה לו הוא העלה את הצעת המחיר, כאשר רב ספרא סיים את תפילתו הוא אמר שהוא מעוניין בהצעת המחיר הראשונית. (הדבר מפורסם מספר מסילת ישרים פרק יא) במקרה בו האדם היה מעוניין במחיר מסוים והוצע לו מחיר גבוה יותר יש מקום לעיין, האם דומה למעשה דרב ספרא. האם בכל מקרה שמציעים לאדם מחיר גבוה יותר ממה שרצה יש מידת חסידות לבקש את המחיר שבו היה מעוניין? מתוך דקדוק בדברי השאילתות מבואר שבמקרה של רב ספרא היה מידת חסידות כיון שרב ספרא גמר בדעתו למכור לאותו קונה מסוים, ולכן לא רצה את הצעת המחיר שבאה אח"כ "אמר ליה מן כד אמרת בזמן קדמאה גמרי בלבי לזבוני לך" משאין כן במקום שאדם היה מעוניין במחיר מסוים והציעו לו מחיר גבוה יותר אין מניעה אף מצד מידת הנקיות לקבל את המחיר הגבוה. שכן רק כשגומרים בדעת למכור לאדם מסוים שעומד מולך ומבקש מחיר מסוים הדבר קרוב לגמירות דעת. אך כשחושב בדעתו למכור באופן כללי במחיר מסוים, אין הדבר קרוב לגמר הדבר. הרב מרדכי גרוס.
שאלה: בורר בהוצאה מהמקרר: מדברי הרב משתמע שיש ברירה בהוצאת חלה קפואה מהמקרר אם לא על ידי הקפדה על דיני בורר שיצטרך לחלה עתה, אך לגופו של עניין, האם בכלל שייך בורר בכה"ג?! והרי בורר זהו דין בתערובת ודבר שאינו מעורב אלא ניכר לעין מתוך גודלו מה שייך לברור בו? ולגבי שני מיני דגים שהחמיר הרמ"א בשם תרומת הדשן - גם תה"ד עצמו לא סבור שזוהי שורת הדין אם לא שיצא מפיו של גדול אחד, ועלזה גם שמעתי מפי מורי הרב נחום אליעזר רבינוביץ שליט"א: "תה"ד? מחמיר מאוד!" (על עניין זה ספציפית שמעתי) והסתמך בזה על דברי ערוך השולחן סי שי"ט סע ח-ט עיי"ש. וגם יוצא אבסורד גדול לדעתי כשמתייחסים לדבר זה כאל בורר ומעמידים את ההלכה באור זר ומוזר שלא לצורך. השאלה נשאלה בהמשך לשאלה "חלה קפואה בשבת"
תשובה: נכון שנראה כאילו יש בזה חומרה כיון שהחלה ניכרת בפני עצמה וקשה לראות בזה בירור מתוך ערבוב ועם זה יש להיזהר באדם גדול וכשאפשר לחוש לדבריו.
שאלה: שחרית אחרי ערות בלילה: לכבוד הרב לפעמים אני עובדת בלילות. אני ערה כל הלילה אך לפעמים נרדמת לחצי שעה- שעה. כשמתחילה הזריחה אני מתחילה להתפלל שחרית 1. מתי להגיד מודה אני? נטילת ידיים? וברכות השחר? ( אני ספרדיה) 2. אחרי שאני מסיימת משמרת אני הולכת לישון בבוקר. האם להגיד קריאת שמע על המיטה בבוקר? 3. כשאני קמה בצהריים, האם ליטול ידיים עם ברכה?
תשובה: 1. תאמרי הכול בבוקר כפי סדר התפילה, ואת ברכות השחר כולם, מלבד על נטילת ידיים נטלי בלא ברכה, ואשר יצר אלא אם כן יצאת משירותים שצריך לברך. אם ישנת חצי שעה צריך לברך הכול. 2.לומר קריאת שמע עד חצות הליל (כיום 12:30 בשעון חורף פחות שעה) 3. צריך ליטול ללא ברכה.
שאלה: רפורמים בבית כנסת  נשות הכותל: בעקבות הנושא של נשות הכותל, שאלתי את הרב דוד סתיו מה דעתו לגבי לקיחת חלקה מאיזור התפילה המרכזי הנוכחי בכותל (עזרת נשים גברים) ונתינתו לנשות הכותל רפורמים קונסרבטיבים לתפילתם. תשובתו היתה שיש בעיה הלכתית בנתינת מקום שיועד לבית כנסת (ואיזור המרכזי של הכותל יועד לבית כנסת בעקבות התפילה שם) לרפורמים. מפאת הזמן לא היה באפשרותו להרחיב. ברצוני להבין, מבחינה הלכתית גרידא, מהי בדיוק הבעיה ההלכתית ומהם המקורות? האין הרפורמים גם כן משתמשים בזה לתפילה? וכן, האם לדעתך ישנה בעיה הלכתית נוספת? ב ו אחד שרוצה להבין
תשובה: : יש הלכות בית כנסת. מבחינה הלכתית בתפלה של קהילה רפורמית לא מתקיימים הכללים של כבוד בית כנסת. הנוהג הרפורמי אינו מחשיב את ההלכות שנוגעות לצניעות, לסדר התפלה ועוד הלכות רבות. לכן אי אפשר להוריד מקום שנהגו בו בקדושה למקום שאין בו גדרי הלכה וקדושה.
שאלה: תפילה ביחיד בנץ או בציבור לפני הזמן: מסיבות שונות אינני יכול להתפלל במנין החל משעה שש וחצי. יש גם מנין מוקדם בשעה 6. שאלתי היא בימים אלו, בהם הנץ הוא בשעה מאוחרת מאד, האם העובדה שיש לי מניין רק לפני הנץ נחשב לי כשעת הדחק למרות שאיני פועל הממהר לעבודה או שמא עדיף להתפלל בזמן ביחיד מאשר לפני הזמן במניין?
תשובה: תפילה בציבור עדיפה
שאלה: ריבית בחנוכת בית - המשך: הלווה עושה חנוכת בית, האם מותר להזמין את המלווה? החוב עדיין לא נפרע. השאלה נשאלה בהמשך לשאלה "ריבית בחנוכת בית"
תשובה: אם הוא לא היה מזמין אותו ללא ההלואה אסור לו להזמינו
שאלה: זמן טלית ותפילין המוקדם ביותר: מהו הזמן המוקדם ביותר להניח טלית ותפילין?
תשובה: זמן טלית ותפילין המוזכר בתלמוד משיכיר בין תכלת ללבן.ויש מדד נוסף שיכיר את חברו הרגיל עמו בריחוק ארבע אמות. השו"ע (יח,ג)מזכיר את המדד הראשון. והרמ"א הוסיף שנוהגים כמרדכי מעלות השחר. אך האחרונים :גר"א ופמ"ג פסקו להלכה כהשו"ע. מתי זמן משיכיר בין תכלת ללבן?מעבר לקושי למדוד זאת. יש כמה דעות בנושא. הדעה המקילה ביותר מובאת בכף החיים (שם יח) מנהג ירושלים שעה רגילה לפני הנץ בין בקיץ בין בחורף. וכן כתב הרב טיקוצינסקי (ספר ארץ ישראל א,ד) כדעה זו והוסיף "כיון דשיעורים.אלו לא הובררו לנו לכן הנהיגו שיעור זה"
שאלה: אבטחה בשבת: רציתי לדעת אם מותר לי לעבוד בשבת באבטחת בית חולים אשמח לתשובה ברורה וחלקה.
תשובה: אבטחת בית חולים מותרת ואף מצווה. ואין סיבה שהאבטחה תעשה על ידי דברים האסורים. לגבי הפרטים תתייעץ עם רב בית החולים מהם הדברים המותרים והאסורים במהלך השמירה בהתאם להנחיות שתקבל. ה' יצליח דרכך.
שאלה: בחור שעשה עלייה ורוצה ללמוד תורה: יש לבעלי חבר שעשה עלייה לפני שנה, הוא בקושי מבין ומדבר וקורא עברית ממש בקושי. והוא ב"ה חוזר בתשובה. הוא רוצה ללמוד בחברותא, רק ששם מדברים וקוראים בעברית רק. הוא מרעננה. יש הצעות לבחור? שבוע טוב ומבורך
תשובה: מאוד שמחתי לראות את הרצון שלכם לעזור לו, וממש שתהיה לכם הצלחה רבה. חשתי לעת עתה על שני רעיונות שכדאי לבדוק אותם, ואשמח שתעדכנו אותי מה הצליח. האפשרויות הן: א. חברותא במקום - לנסות דרך ישיבת ההסדר שבעיר בפרטים הבאים: ישיבת רעננה מוצקין 43 רעננה 09-7719020 ולבקש מהם עזרה בנושא. ב. דרך האינטרנט ישנו פרוייקט חברותנט, כנסי לקישור הבא ותראי איך זה עובד: שתהיה לכם המון הצלחה הרב יצחק גרינבלט.
שאלה: טעות בכתובה: מצאתי את הכתובה של הוריי וראיתי שישנה טעות בשמה המלא של אימי. שהרי צ"ל פלונית בת פלוני ושם אביה שגוי לחלוטין. האם הטעות מהווה בעיה כלשהי או שאין כל צורך לשנות?
תשובה: אכן אם השם שגוי, צריך לכתוב כתובה חדשה, יש נוסח מיוחד לכתובה שנכתבת עקב טעות. על מנת לסדר זאת יש לגשת לרב באזור מגוריכם שיסדיר העניין. הצורך לכתוב כתובה חדשה, הוא לצורך חיי המשפחה של ההורים. חכמים אוסרים לחיות יחד ללא כתובה כשירה. הרב מרדכי גרוס.
שאלה: דחיית טקס הבר מצווה: בני הבכור חוגג 13 בתאריך י"א בטבת. אני טעיתי והזמנתי אורחים מחו"ל ב6.1.2014,האם ניתן לדחות את הנחת התפילין בשלושה שבועות ממעודו ע"פ תאריך העברי של בני. אשמח לתשובה.
תשובה: מזל טוב ושתזכו לרוות ממנו הרבה נחת ושמחה. תפילין יש להניח מיום הבר מצוה (התאריך שלו יוצא בשבת ולכן מיום ראשון) ואילך. יש הרבה שנוהגים להקדים את הנחת התפילין בחודש או יותר. לכן, תעשו טקס הנחת תפילין לבני המשפחה המצומצמת בזמן. כשיבואו האורחים תעשו טקס גדול לכבוד הבר מצווה ולכבודם.
שאלה: כלאים בחריש של בהמה וטרקטור: אני לומד עם ילדים בביה"ס הלכות כלאים דרך גינה שאנחנו עושים. ראיתי במש כלאים ח,ו שמותר לחרוש בבהמה ואדם. האם מהמיעוט הזה של דוקא שור וחמור ניתן ללמוד שגם שור וטרקטור אין איסור? איך זה מסתדר עם הטעם של המצוה - צער בעלי חיים? האם ניתן להסיק מכך שהטעם הוא כללי ולא מסביר את כל הפרטים?
תשובה: לרב יהודה הי"ו וברכת ד' צדקת, אפשר לחרוש בשור וטרקטור, ואמנם הטעמים הם טעמים, אבל אינם מסבירים את כל הפרטים. יש להוסיף שאפילו אם אין איסור כלאים עדיין יש איסור צעב"ח שהוא לרוב הפוסקים מהתורה. על כן אפילו שאין בכך כלאים יש בכך איסור צעב"ח. כיוצא בזה שור פסולי המוקדשין הוא כלאים למרות שזה בהמה אחת בלבד, אבל טמונים בו שתי הגדרות (עיין רמב"ם כלאים פ"ט ה"יא). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: רכישת תפילין: שאלתי מורכבת משתי שאלות קשורות: האם ניתן לרכוש תפילין מהודרות מכספי מעשר כספים? האם ניתן לרכוש תפילין של ר"ת מכספי מעשר כספים?
תשובה: אין לקנות מצוות שאדם חייב בהם מכסף מעשר. אמנם את תוספת המחיר עבור ההידור אפשר לתת ממעשר. הוא הדין ביחס לתפילין של ר"ת.
שאלה: מכנסיים או חצאיות: אני ממש מתבלבלת.מה עדיף ללכת? עם מכנסיים או עם חצאיות מעל הברך? עם חצאיות ארוכות אני יודעת שלא אלך ולא אחרי הברך וזה המצב שלי כרגע.
תשובה: לך. אני מאוד מבין אותך, את רוצה כל כך לעשות דברים טובים, אך זה לא קל לך. הצעדים של ההתקדמות לפעמים לא קלים, וחשוב שאדם יעשה אותם נכון, יתקדם צעד אחר צעד. אף שהוא יודע, וזה נכון שלפעמים בשלבים של עליה והתקדמות, עושים צעדים קטנים יותר, ועדיין לא מגיעים למצב הנכון והטוב ביותר, אך ההתקדמות חשובה מאוד, והיא כבר זכות עצומה, שה' יתברך מאוד שמח ממנה. כל התקדמות בצניעות חשובה מאוד, ויש בה מעלות גדולות מאוד. הצניעות היא אוצר נפלא שה' יתברך לימד אותנו, והיא ממש מגלה לנו ומרגילה אותנו לחשוב שאנו באמת משהו מיוחד, שאנו יקרים וחשובים, ולא רשאים לבזות את עצמנו ברבים בלבוש לא צנוע. כאשר אדם חשוב ודאי שהוא ישמור על כבודו ויקפיד על לבוש שיהיה מכובד וצנוע, וכך אנו רואים גם את כל האנשים החשובים בעם ישראל ובעולם. כך אנו מתרגלים על ידי הצניעות שאנו בנים ובנות של ה' יתברך, שהוא מלך מלכי המלכים ואנו בני מלכים ראויים ללבוש מיוחד לבוש של כבוד. אנו צריכים לשאוף כמה שאפשר להצניע את הגוף שלנו, וחלק ממנו הוא על ידי לבוש צנוע. ככל שהלבוש צנוע יותר יש בכך מעלה גדולה יותר. לכן, לפי ההלכה מכנסיים עדיפים על חצאית קצרה, שכן במכנס לא רואים את הגוף של האשה. אמנם זו עדיין לא המטרה, שכן ודאי שצריך ללכת עם חצאית ארוכה, אך בשלב זה תתקדמי בצעד החשוב הזה, ובעזרת ה' בהמשך הזמן תזכי להתקדם עוד צעד גם במה שכרגע את עוד לא מסוגלת. חשוב מאוד שתהיי שמחה במה שאת עושה, שתזכרי כל הזמן שאת עושה צעדים גדולים וחשובים בעיני ה', ושזו זכות גדולה לך ולכל עם ישראל, שכן חכמנו זכרונם לברכה לימדו אותנו שצעד התקדמות של כל אחד מישראל מזכה את כל העם כולו. המשיכי להתקדם, המשיכי לעלות צעד אחר צעד, ואשמח לעזור לך בצעדים הנפלאים האלו, בהדרכה ובהכוונה, וממש בכל מה שאוכל. אל תהססי לכתוב ולשאול, לבקש והעלות מה שאת רוצה, ואשמח לעזור. בברכת עלי והצליחי הרב יצחק גרינבלט.
שאלה: הקב"ה מבצע משימה על ידי שליח: כבוד הרב השאלות הם: א. מדוע בפרשת נח,ישתבח שמו מחריב את העולם הוא עצמו ו ום הוא שולח 2 שליחים? ב. רק אחד מהם מבצע ולא שניהם, אם כן למה 2 ולא 1?
תשובה: לשואל שאלתך הראשונה אודות סדרי הנהגתו יתברך מעלה על נס את ענקיות אישיותו של אברהם אבינו. בתחילתו של עולם, בדור המבול ובדור הפלגה, אנו מוצאים עונשים הבאים על ידי הקב"ה עצמו, אבל עם הופעת אברהם אבינו נעשה אברהם מרכבתו של מקום וכל ההשפעה של שכר ועונש בעולם באה על ידו (ראה ספר "בית גנזי" עמ' קיז). באשר לשאלה השניה כתב רש"י (בראשית יט, א) שנדרשו שני מלאכים - אחד להשחית את סדום ואחד להציל את לוט. נאמנה